Ինչպիսի' անզգուշություն: Մեծ տատիկը լիներ, հիմա ինչքան կզայրանար: Ըստ նրա չգրված օրենքների, որոնք խախտելն անհնար է, սա իսկական անաստվածություն է: Մարդ կարող է չսիրել անձրևը, իհարկե, պարտավոր չէ սիրել, բայց ինչ էլ լինի, չի կարելի հայհոյել երկնքից եկող որևէ բանի, որովհետև ոչինչ երկնքից ինքնուրույն չի ընկնում, և տեղացող ամեն բարօրության ու դժբախտության հետևում Աստված է: Մի անգամ հայհոյեցիր երկնքին, Նրա ուղարկածին հայհոյելու չափ մեծ մեղք ես գործում: